Επιλογή Διοικητή Εθνικής Αρχής Διαφάνειας (Ε.Α.Δ.) κατόπιν Δημόσιας Πρόσκλησης
Καθορισμός διαδικασίας ανοικτού διαγωνισμού για την επιλογή του/της Διοικητή/τριας
Υποβολή υποψηφιότητας για την κάλυψη της θέσης του Διοικητή της ΕΑΔ
Η αίτηση εκδήλωσης ενδιαφέροντος και το βιογραφικό σημείωμα των υποψηφίων, υποβάλλονται υποχρεωτικά, μέσω του αντίστοιχου συνδέσμου της Ενιαίας Ψηφιακής Πύλης - Gov.gr. Τα δικαιολογητικά έγγραφα που συνοδεύουν την αίτηση και το βιογραφικό σημείωμα, σε περίπτωση αδυναμίας ηλεκτρονικής μεταφόρτωσης στην πλατφόρμα, δύνανται να υποβληθούν α) είτε αυτοπροσώπως, β) είτε ταχυδρομικώς επί αποδείξει στη Γενική Δ/νση Οικονομικών και Διοικητικών Υπηρεσιών και Ηλεκτρονικής Διακυβέρνησης Ε.Α.Δ. (Λένορμαν 195 και Αμφιαράου, Τ.Κ.: 10442. Αθήνα), κατά τις εργάσιμες ημέρες και ώρες.
Δεν μπορούν να διοριστούν στη θέση του Διοικητή όσοι: α) έχουν καταδικασθεί ή παραπεμφθεί με τελεσίδικο βούλευμα για κακούργημα, β) λόγω καταδίκης, έχουν στερηθεί τα πολιτικά τους δικαιώματα και για όσο χρόνο διαρκεί η στέρηση αυτή, γ) υπόκεινται σε απαγόρευση διορισμού, βάσει της περίπτωσης (β) της παραγράφου 1 του άρθρου 75 του ν. 4622/2019.
Οι υποψήφιοι/ες πρέπει απαραιτήτως να διαθέτουν πτυχίο Α.Ε.Ι. ή ισότιμο τίτλο σπουδών σχολών της ημεδαπής ή αλλοδαπής.
Οι υποψήφιοι/ες πρέπει να διαθέτουν απαραίτητα μεταπτυχιακό ή διδακτορικό τίτλο ελληνικού Α.Ε.Ι. ή αναγνωρισμένου ισότιμου της αλλοδαπής, που να αποδεικνύει την επιστημονική εξειδίκευση σε συναφή προς τους σκοπούς της Αρχής γνωστικά αντικείμενα. Ως επιπρόσθετο προσόν αξιολογείται η αποφοίτηση από την Εθνική Σχολή Δημόσιας Διοίκησης και Αυτοδιοίκησης - Ε.Σ.Δ.Δ.Α.
Οι υποψήφιοι/ες ρέπει να διαθέτουν απαραίτητα άριστη γνώση τουλάχιστον μιας ξένης γλώσσας, ιδίως, της αγγλικής. Ως επιπρόσθετο προσόν αξιολογείται η γνώση επιπλέον της μίας (1) ξένης γλώσσας.
Οι υποψήφιοι/ες πρέπει να διαθέτουν σημαντική επιχειρησιακή και διοικητική εμπειρία, σε θέσεις ευθύνης, σε διοίκηση ανθρώπινου δυναμικού, κατάρτιση στρατηγικών σχεδίων, διαχείριση έργων και δραστηριοτήτων, συντονισμό ομάδων και διαδικασίες στοχοθεσίας και παρακολούθησης επίτευξης στόχων. Ως επιπρόσθετο προσόν αξιολογείται η αποφοίτηση από την Εθνική Σχολή Δημόσιας Διοίκησης και Αυτοδιοίκησης - Ε.Σ.Δ.Δ.Α.
Οι υποψήφιοι/ες ρέπει να διαθέτουν αποδεδειγμένη εμπειρία τουλάχιστον δέκα (10) ετών σε ελέγχους και επιθεωρήσεις, πολιτικές, έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Ως επιπρόσθετο προσόν αξιολογείται η εμπειρία σε διεθνείς οργανισμούς και χώρες του εξωτερικού σε έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών. Η αναφερόμενη εμπειρία σε έργα και δράσεις σε διεθνείς οργανισμούς και χώρες του εξωτερικού αποδεικνύεται με έγγραφο ή βεβαίωση ή πιστοποιητικό από επίσημο φορέα (εθνική αρχή ή/και διεθνή οργανισμό) σχετικά με τη συμμετοχή και τον συντονισμό (π.χ. εκπροσώπηση της χώρας σε διεθνείς οργανισμούς, Ενώσεις & Δίκτυα Διακρατικής Συνεργασίας, Επιτροπές, Ομάδες Εργασίας) σε έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Ως επιπρόσθετο προσόν αξιολογείται η κατοχή επαγγελματικών πιστοποιήσεων από αναγνωρισμένους φορείς επαγγελματικής πιστοποίησης, σχετικά με τα θέματα αρμοδιότητας της Αρχής. (ενδεικτικά αναφέρονται τα CIA, CRMA, CGAP, CCSA, CFSA, CPA, ACCA, CISA, CFE, COSO IC, ΣΟΕΛ, ΕΚΔΔΑ – Ειδικό Πρόγραμμα Απόκτησης Πιστοποιητικού Ελεγκτικής Επάρκειας κ.λπ.).
Ως επιπρόσθετα προσόντα αξιολογούνται: α) η διοικητική και επιχειρησιακή εμπειρία σε θέσεις ευθύνης σε φορείς ή οργανισμούς στους τομείς που έχουν σχέση με τις αρμοδιότητες της Αρχής και ειδικά στους τομείς της πρόληψης και της καταπολέμησης της απάτης και της διαφθοράς, του ελέγχου των συστημάτων διοίκησης και διακυβέρνησης, της διαφάνειας, της ακεραιότητας και της λογοδοσίας.
Για τη σύνδεση και την αυθεντικοποίηση των υποψηφίων στην ηλεκτρονική εφαρμογή, προκειμένου να καταθέσουν αίτηση, είναι απαραίτητη η κατοχή: α) κωδικών Δημόσιας Διοίκησης για τους δημοσίους υπαλλήλους και β) προσωπικών κωδικών διαπιστευτηρίων - TaxisNet για τους ιδιώτες, από τη Γενική Γραμματεία Πληροφοριακών Συστημάτων και Ψηφιακής Διακυβέρνησης του Υπουργείου Ψηφιακής Διακυβέρνησης.
Η διαδικασία αφορά στην κάλυψη της θέσης του Διοικητή της Εθνικής Αρχής Διαφάνειας, μέσω της προκήρυξης ανοικτού διαγωνισμού. Δικαίωμα υποβολής αίτησης υποψηφιότητας έχουν: α) οι υπηρετούντες με οποιαδήποτε σχέση εργασίας στον δημόσιο τομέα και β) οι ιδιώτες υποψήφιοι.
Πτυχίο Α.Ε.Ι. ή ισότιμο τίτλο σπουδών σχολών της ημεδαπής ή αλλοδαπής.
Μεταπτυχιακό ή διδακτορικό τίτλο ελληνικού Α.Ε.Ι. ή αναγνωρισμένου ισότιμου της αλλοδαπής
Άριστη γνώση τουλάχιστον μιας ξένης γλώσσας, ιδίως, της αγγλικής.
Σύμβαση εργασίας σε φορείς του Δημοσίου ή διεθνείς οργανισμούς ή ιδιωτικές εταιρείες.
Έγγραφο από επίσημο φορέα (εθνική αρχή ή/και διεθνή οργανισμό) σχετικά με τη συμμετοχή και τον συντονισμό (π.χ. εκπροσώπηση της χώρας σε διεθνείς οργανισμούς, Ενώσεις & Δίκτυα Διακρατικής Συνεργασίας, Επιτροπές, Ομάδες Εργασίας) σε έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Βεβαίωση από επίσημο φορέα (εθνική αρχή ή/και διεθνή οργανισμό)
Πιστοποιητικό από επίσημο φορέα (εθνική αρχή ή/και διεθνή οργανισμό) σχετικά με τη συμμετοχή και τον συντονισμό (π.χ. εκπροσώπηση της χώρας σε διεθνείς οργανισμούς, Ενώσεις & Δίκτυα Διακρατικής Συνεργασίας, Επιτροπές, Ομάδες Εργασίας) σε έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Βεβαίωση αποφοίτησης από την Εθνική Σχολή Δημόσιας Διοίκησης και Αυτοδιοίκησης.
Ενδεικτικά αναφέρονται: CIA, CRMA, CGAP, CCSA, CFSA, CPA, ACCA, CISA, CFE, COSO IC, ΣΟΕΛ, ΕΚΔΔΑ - Ειδικό Πρόγραμμα Απόκτησης Πιστοποιητικού Ελεγκτικής Επάρκειας κ.λπ.)
Αποδεικτικό γνώσης επιπλέον της μίας (1) ξένων γλωσσών.
Ταυτοποίηση με κωδικούς Δημόσιας Διοίκησης
Συνιστάται στους υποψηφίους για τη διευκόλυνση του έργου της Επιτροπής Επιλογής και την ταχύτερη ολοκλήρωση της διαδικασίας να χρησιμοποιήσουν ως πρότυπο για τη σύνταξη του αναλυτικού βιογραφικού σημειώματος το ευρωπαϊκό βιογραφικό Europass.
Αποδεικνύεται σύμφωνα με τα οριζόμενα στα οικεία Παραρτήματα των προκηρύξεων του Α.Σ.Ε.Π.
Μεταπτυχιακό ή διδακτορικό τίτλο ελληνικού Α.Ε.Ι. ή αναγνωρισμένου ισότιμου της αλλοδαπής, που να αποδεικνύει την επιστημονική εξειδίκευση σε συναφή προς τους σκοπούς της Αρχής γνωστικά αντικείμενα. Αποδεικνύεται σύμφωνα με τα οριζόμενα στα οικεία Παραρτήματα των προκηρύξεων του Α.Σ.Ε.Π.
Απαραίτητο προσόν. Αποδεικνύεται σύμφωνα με τα οριζόμενα στα οικεία Παραρτήματα των προκηρύξεων του Α.Σ.Ε.Π.
Αποτελεί απαραίτητο δικαιολογητικό απόδειξης επιχειρησιακής και διοικητικής εμπειρίας, σε θέσεις ευθύνης, σε διοίκηση ανθρώπινου δυναμικού, κατάρτιση στρατηγικών σχεδίων, διαχείριση έργων και δραστηριοτήτων, συντονισμό ομάδων και διαδικασίες στοχοθεσίας και παρακολούθησης επίτευξης στόχων.
Αποτελεί απαραίτητο δικαιολογητικό απόδειξης εμπειρίας τουλάχιστον δέκα (10) ετών σε ελέγχους και επιθεωρήσεις, πολιτικές, έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Αποτελεί απαραίτητο δικαιολογητικό απόδειξης α) της διοικητικής εμπειρίας, δημοσίων υπαλλήλων σε θέσεις ευθύνης, σε διοίκηση ανθρώπινου δυναμικού, κατάρτιση στρατηγικών σχεδίων, διαχείριση έργων και δραστηριοτήτων, συντονισμό ομάδων και διαδικασίες στοχοθεσίας και παρακολούθησης επίτευξης στόχων και β) της εμπειρίας τουλάχιστον δέκα (10) ετών σε ελέγχους και επιθεωρήσεις, πολιτικές, έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Αποτελεί απαραίτητο δικαιολογητικό απόδειξης διοικητικής εμπειρίας, ιδιωτών σε θέσεις ευθύνης, σε διοίκηση ανθρώπινου δυναμικού, κατάρτιση στρατηγικών σχεδίων, διαχείριση έργων και δραστηριοτήτων, συντονισμό ομάδων και διαδικασίες στοχοθεσίας και παρακολούθησης επίτευξης στόχων και β) εμπειρίας τουλάχιστον δέκα (10) ετών σε ελέγχους και επιθεωρήσεις, πολιτικές, έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Αποτελεί απαραίτητο δικαιολογητικό απόδειξης α) της διοικητικής εμπειρίας, ιδιωτών, σε θέσεις ευθύνης, σε διοίκηση ανθρώπινου δυναμικού, κατάρτιση στρατηγικών σχεδίων, διαχείριση έργων και δραστηριοτήτων, συντονισμό ομάδων και διαδικασίες στοχοθεσίας και παρακολούθησης επίτευξης στόχων και β) εμπειρίας τουλάχιστον δέκα (10) ετών σε ελέγχους και επιθεωρήσεις, πολιτικές, έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Αποτελεί απαραίτητο δικαιολογητικό απόδειξης του επιπρόσθετου προσόντος της εμπειρίας σε διεθνείς οργανισμούς και χώρες του εξωτερικού σε έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών.
Αποτελεί απαραίτητο δικαιολογητικό απόδειξης του επιπρόσθετου προσόντος της εμπειρίας σε διεθνείς οργανισμούς και χώρες του εξωτερικού σε έργα και δράσεις καταπολέμησης της απάτης και της διαφθοράς, ανάπτυξης και ενίσχυσης μηχανισμών ακεραιότητας, διαφάνειας και λογοδοσίας, ανάπτυξης συστημάτων εσωτερικού ελέγχου και διαχείρισης κινδύνων, οργανωτικών μεταρρυθμίσεων και διαχείρισης αλλαγών
Σχετικά πιστοποιητικά/τίτλοι κατοχής επαγγελματικών πιστοποιήσεων από αναγνωρισμένους φορείς επαγγελματικής πιστοποίησης, σχετικά με τα θέματα αρμοδιότητας της Αρχής (επιπρόσθετο προσόν).
Επιπρόσθετο προσόν. Αποδεικνύεται σύμφωνα με τα οριζόμενα στα οικεία Παραρτήματα των προκηρύξεων του Α.Σ.Ε.Π.
Κατάθεση από τον αιτούντα (αποκλειστικά με courier)
Επιλογή Διοικητή της Εθνικής Αρχής Διαφάνειας Ε.Α.Δ
Καθορισμός διαδικασίας προκήρυξης ανοικτού διαγωνισμού για την επιλογή του Διοικητή της Εθνικής Αρχής Διαφάνειας (ΕΑΔ), συγκρότηση της Ανεξάρτητης Επιτροπής Επιλογής και λοιπά σχετικά θέματα.
Διόρθωση σφάλματος στην υπό στοιχεία 59479 ΕΞ 2024/31.12.2024 απόφασης του Υπουργού Εσωτερικών που δημοσιεύτηκε στην Εφημερίδα της Κυβέρνησης.
Ορισμός μελών της Ανεξάρτητης Επιτροπής Επιλογής υποψηφίων για τη θέση Διοικητή της Εθνικής Αρχής Διαφάνειας (ΕΑΔ).
Τήρηση θυρίδων Εθνικής Αρχής Διαφάνειας στην Ενιαία Ψηφιακή Πύλη της Δημόσιας Διοίκησης (gov.gr- ΕΨΠ).
Ρύθμιση ειδικότερων θεμάτων για την υποβολή αιτήσεων και την έκδοση εγγράφων μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ) καθώς και για τη χρήση των θυρίδων φορέων και χρηστών που τηρούνται σε αυτή.
Ψηφιακή Διακυβέρνηση (ενσωμάτωση στην Ελληνική Νομοθεσία της Οδηγίας (ΕΕ) 2016/2012 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις.
Ενσωμάτωση της Οδηγίας (ΕΕ) 2022/2555 του Ευρωπαϊκού Κοινοβουλίου και του συμβουλίου, της 14ης Δεκεμβρίου 2022, σχετικά με μέτρα για υψηλό κοινό επίπεδο κυβερνοασφάλειας σε ολόκληρη την Ένωση, την τροποποίηση του Κανονισμού (ΕΕ) 910/2014 και της Οδηγίας (ΕΕ) 2018/1972, και την κατάργηση της Οδηγίας (ΕΕ) 2016/1148 (οδηγία NIS 2).
Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης.
Ρυθμίσεις για τους χερσαίους συνοριακούς σταθμούς, την ενίσχυση των οργανισμών τοπικής αυτοδιοίκησης και λοιπές διατάξεις.
Κωδικοποίηση της νομοθεσίας για τη κυβέρνηση και τα κυβερνητικά όργανα.
Αρχές δημοσιονομικής διαχείρισης και εποπτείας (ενσωμάτωση της οδηγίας 2011/85/ΕΕ) δημόσιο λογιστικό και άλλες διατάξεις.
Εθνικό Τυπογραφείο, εφημερίς της κυβερνήσεως και λοιπές διατάξεις.
Καθορισμός προσόντων διορισμού σε φορείς του Δημοσίου (Προσοντολόγιο - Κλαδολόγιο).
Οι υποψήφιοι έχουν δικαίωμα εντός τριών (3) εργάσιμων ημερών από την ανάρτηση των Πινάκων να υποβάλλουν ένσταση ενώπιον της Ανεξάρτητης Επιλογής Επιτροπής. Η Επιτροπή αποφαίνεται σχετικά εντός πέντε (5) εργάσιμων ημερών από την καταληκτική ημερομηνία υποβολής ενστάσεων.
Με απόφαση του Υπουργού Εσωτερικών καθορίζεται η διαδικασία προκήρυξης ανοικτού διαγωνισμού για την επιλογή του Διοικητή της Εθνικής Αρχής Διαφάνειας (ΕΑΔ) και τη συγκρότηση της Ανεξάρτητης Επιτροπής Επιλογής και λοιπά σχετικά θέματα.
Με απόφαση του υπουργού εσωτερικών συγκροτείται πενταμελής Ανεξάρτητη Επιτροπή Επιλογής υποψηφίων για τη θέση Διοικητή της Εθνικής Αρχής Διαφάνειας (Ε.Α.Δ). Η επιτροπή αυτή αποτελείται από: α) έναν (1) Αντιπρόεδρο του Ανώτατου Συμβουλίου Επιλογής Προσωπικού (ΑΣΕΠ) ως πρόεδρο με τον ισάριθμο αναπληρωτή του. β) δύο (2) Αντιπροέδρους του Ανώτατου Συμβουλίου Επιλογής Προσωπικού (ΑΣΕΠ) με ισάριθμους αναπληρωτές τους ως μέλη, έναν (1) Αντιπρόεδρο του Νομικού Συμβουλίου του Κράτους (Ν.Σ.Κ.) με ισάριθμο αναπληρωτή του ως μέλος, γ) τον Γενικό Γραμματέα Δημόσιας Διοίκησης του Υπουργείου Εσωτερικών ως μέλος με τον ισάριθμο αναπληρωτή του.
Για την επιλογή της πλήρωσης της θέσης του Διοικητή της Εθνικής Αρχής Διαφάνειας εκδίδεται πρόσκληση εκδήλωσης ενδιαφέροντος από τον αρμόδιο Υπουργό Εσωτερικών
H Πρόσκληση δημοσιεύεται στην ιστοσελίδα της Εθνικής Αρχής Διαφάνειας (Ε.Α.Δ.) και το opengov.gr. Η προθεσμία υποβολής υποψηφιοτήτων άρχεται από την ημέρα της δημοσίευσης της Πρόσκλησης.
Οι ενδιαφερόμενοι υποβάλλουν αίτηση υποψηφιότητας με την προϋπόθεση ότι κατέχουν τα απαιτούμενα προσόντα, σύμφωνα με τους όρους της πρόσκλησης.
Η Γενική Διεύθυνση Οικονομικών και Διοικητικών Υπηρεσιών και Ηλεκτρονικής Διακυβέρνησης της Εθνικής Αρχής Διαφάνειας παραλαμβάνει το σύνολο των αιτήσεων, των βιογραφικών σημειωμάτων και οποιοδήποτε άλλο έγγραφο ή δικαιολογητικό καταθέσουν οι υποψήφιοι είτε σε έντυπη είτε σε ηλεκτρονική μορφή, τα οποία στη συνέχεια διαβιβάζει στην Ανεξάρτητη Επιτροπή Επιλογής.
Η Ανεξάρτητη Επιτροπή Επιλογής, αξιολογεί τις αιτήσεις των υποψηφίων, κατόπιν προώθησης τους από τη Γενική Διεύθυνση Οικονομικών και Διοικητικών Υπηρεσιών και Ηλεκτρονικής Διακυβέρνησης της ΕΑΔ.
Η Ανεξάρτητη Επιτροπή Επιλογής για τη διαμόρφωση του καταλόγου των τεσσάρων (4) επικρατέστερων υποψηφίων, κρίνει και βαθμολογεί τους υποψηφίους. Σε οποιοδήποτε στάδιο της διαδικασίας, η Επιτροπή έχει δικαίωμα να ζητήσει την προσκόμιση οποιουδήποτε δημόσιου ή ιδιωτικού εγγράφου, το οποίο κρίνει αναγκαίο, προκειμένου να επιβεβαιώσει την ύπαρξη συγκεκριμένων επιστημονικών ή επαγγελματικών προσόντων των υποψηφίων ή τη συνδρομή κωλυμάτων ή λόγων αποκλεισμού τους.
Η Επιτροπή συντάσσει πρακτικό, σχετικά με τη διαδικασία που ακολουθήθηκε και τις αποφάσεις. Οι αποφάσεις αποκλεισμού υποψηφίων και μοριοδότησης των επιλέξιμων υποψηφίων είναι αιτιολογημένες. Η απόφαση μοριοδότησης των επιλέξιμων υποψηφίων γίνεται κατά φθίνουσα σειρά βαθμολόγησης και κατ’ αλφαβητική σειρά, σε περίπτωση που κάποιοι εξ αυτών ισοβαθμούν. Είναι δυνατή η καταχώριση του σκεπτικού είτε ενιαία είτε ανά μέλος.
Η Ανεξάρτητη Επιτροπή Επιλογής συντάσσει και δημοσιεύει στην ιστοσελίδα της Εθνικής Αρχής Διαφάνειας (ΕΑΔ) και στο opengov.gr πίνακες: α) αποκλειομένων, β) επιλέξιμων, αλλά μη προτεινομένων και γ) προτεινομένων. Οι υποψήφιοι αναφέρονται ονομαστικά μόνο στον (γ) πίνακα, στον οποίο η κατάταξή τους γίνεται κατά φθίνουσα σειρά βαθμολόγησης και κατ’ αλφαβητική σειρά, σε περίπτωση που κάποιοι εξ αυτών ισοβαθμούν, ενώ στους λοιπούς πίνακες αναφέρεται ο αριθμός πρωτοκόλλου της αίτησής τους. Στον πίνακα υπό στοιχείο (α) καταχωρίζονται ο λόγος ή οι λόγοι του αποκλεισμού.
Οι υποψήφιοι έχουν δικαίωμα εντός τριών (3) εργάσιμων ημερών από την ανάρτηση των πινάκων να υποβάλουν ένσταση ενώπιον της Ανεξάρτητης Επιτροπής Επιλογής.
Η Ανεξάρτητη Επιτροπή Επιλογής αποφαίνεται σχετικά εντός πέντε (5) εργάσιμων ημερών από την καταληκτική ημερομηνία υποβολής ενστάσεων.
Η Ανεξάρτητη Επιτροπή Επιλογής, κατόπιν ελέγχου των ενστάσεων, υποβάλλει στο Συμβούλιο Διοίκησης της Ε.Α.Δ. κατάλογο με τους τέσσερις (4) επικρατέστερους υποψηφίους, βάσει της αξιολόγησης των υποψηφίων, συνοδευόμενο από το συνταχθέν πρακτικό.
Το Συμβούλιο Διοίκησης της (Ε.Α.Δ.) κατατάσσει τους δύο (2) επικρατέστερους υποψηφίους με σειρά προτεραιότητας, αιτιολογώντας ειδικά τυχόν απόκλιση του υποψηφίου από τη σειρά κατάταξης της Ανεξάρτητης Επιτροπής Επιλογής και στη συνέχεια υποβάλλει σχετική πρόταση στο Υπουργικό Συμβούλιο.
Κατόπιν της υποβολής πρότασης από το Συμβούλιο Διοίκησης της ΕΑΔ, το Υπουργικό Συμβούλιο προτείνει τον Διοικητή, προς έγκριση, στην Επιτροπή Θεσμών και Διαφάνειας της Βουλής, σύμφωνα με τα ειδικότερα προβλεπόμενα στον Κανονισμό της.
Ο/η υποψήφιος/α Διοικητής/τρια της Εθνικής Αρχής Διαφάνειας που κατατάσσεται πρώτος/η στη βαθμολογία και εγκρίνεται από την Επιτροπή Θεσμών και Διαφάνειας της Βουλής, διορίζεται με διαπιστωτική πράξη του Πρωθυπουργού, που δημοσιεύεται στην Εφημερίδα της Κυβερνήσεως.
Σε περίπτωση που η Επιτροπή Θεσμών και Διαφάνειας δεν εγκρίνει τον/την προτεινόμενο/η υποψήφιο/α, η διαδικασία του προηγούμενου εδαφίου επαναλαμβάνεται για τον έτερο των δύο επικρατέστερων υποψηφίων.
Καθορισμός διαδικασίας προκήρυξης ανοικτού διαγωνισμού για την επιλογής Διοικητή Ε.Α.Δ.
Συγκρότηση και ορισμός μελών της Ανεξάρτητης Επιτροπής Επιλογής υποψηφίων
Έκδοση πρόσκλησης εκδήλωσης ενδιαφέροντος για την πλήρωση της θέσης του Διοικητή της Ε.Α.Δ.
Δημοσίευση πρόσκλησης στην ιστοσελίδα Ε.Α.Δ. και το opengov.gr
Συμπλήρωση και υποβολή αιτήσεων των υποψηφίων
Επιλογή των τεσσάρων (4) επικρατέστερων υποψηφίων από την Ανεξάρτητη Επιτροπή Επιλογής
Σύνταξη πρακτικού από την Ανεξάρτητη Επιτροπή Επιλογής
Σύνταξη και δημοσίευση πινάκων στην ιστοσελίδα της Ε.Α.Δ. και στο opengov.gr
Εξέταση ενστάσεων από την Ανεξάρτητη Επιτροπή Επιλογής
Υποβολή πρότασης της Ανεξάρτητης Eπιτροπής Επιλογής στο Συμβούλιο Διοίκησης της E.Α.Δ
Κατάταξη δύο (2) επικρατέστερων υποψηφίων από το Συμβούλιο Διοίκησης της Ε.Α.Δ.
Πρόταση του Υπουργικού Συμβουλίου στην Επιτροπή Θεσμών και Διαφάνειας της Βουλής
Διαπιστωτική πράξη του Πρωθυπουργού για τον διορισμό του Διοικητή της Ε.Α.Δ.